paragraph_text: FreeBSD je inačica operacijskog sustava Unix otvorenog koda čije podrijetlo seže iz AT&T UNIX-a kroz prvotnu distribuciju Berkeley Software Distribution (BSD) i 4.4BSD. Podržava računala s Intel x86, DEC Alpha, SPARC/UltraSPARC, Intel Itanium (IA64), AMD64 i PowerPC procesorima. Također podržava arhitekturu PC-98. U tijeku je razvitak podrške za arhitekture ARM i MIPS.